ન્યુટ્રિશનની દૃષ્ટિએ ઓટ્સ કોર્નફ્લેક્સ કરતાં વધુ સારા છે. સો ગ્રામ ઓટ્સમાંથી ૩૯૦ કિલો કેલરી મળે છે, જ્યારે સો ગ્રામ કોનફ્લેક્સમાંથી ૧૦૦ કિલો કેલરી મળે છે. આમ કેલરીની દૃષ્ટિએ ડાયટ પ્લાન બનાવેલો હોય તો મોટા ભાગે લોકો કોર્નફ્લેક્સ વધુ પસંદ કરતા હોય છે, પરંતુ એમાં ઉપરથી એડ કરેલું મીઠું અને ખાંડ વધુ માત્રામાં હોય છે જે હેલ્થ માટે સારાં નથી. ઓટ્સની જેમ એ કોલેસ્ટ્રોલ ઘટાડવામાં મદદ કરતા નથી. કોર્નફ્લેક્સ અત્યારે બજારમાં ઘણી ફ્લેવરના મળે છે, જેમાં કોઈ ને કોઈ પ્રિઝર્વેટિવ, આર્ટિફિશ્યલ કલર વગેરે હોવાની શક્યતા છે. કોર્નફ્લેક્સ દૂધમાં સીધા નાખીને જ ખાઈ શકાય છે, જ્યારે ઓટ્સ પકવવા પડે છે. એમાં કોઈ સ્વાદ હોતો નથી. આથી એમાંથી બનતી વાનગીઓ શીખવી જરૂરી છે. એને દૂધમાં ઉકાળી ઉપરથી ફ્રેશ ફ્રૂટ્સ કે ડ્રાયફ્રૂટ નાખીને ખાવાની રીત સરળ છે. આ ઉપરાંત એમાંથી ઉપમા, ઢોંસા, ચેવડો વગેરે પણ બનાવી શકાય છે.